b'\n_START_ARTICLE_\nAntero P\xc3\xa4rssinen\n_START_PARAGRAPH_\nJuho Antero P\xc3\xa4rssinen (s. 12. maaliskuuta 1937 Pyh\xc3\xa4j\xc3\xa4rvi Vpl) on suomalainen upseeri, joka toimi  Kainuun prikaatin komentajana. _NEWLINE_Antero P\xc3\xa4rssinen syntyi Toivo P\xc3\xa4rssisen ja Aino Inkisen perheeseen. H\xc3\xa4nen puolisonsa vuodesta 1960 on Seija Eronen._NEWLINE_P\xc3\xa4rssinen tuli ylioppilaaksi Lauttakyl\xc3\xa4n yhteiskoulusta 1957 ja valmistui Kadettikoulusta 1960. Sotakorkeakoulun h\xc3\xa4n suoritti 1971 ja Maanpuolustuskurssin 1986. P\xc3\xa4rssinen toimi opetusupseerina Porin prikaatissa vuodesta 1960 ja sitten vuodesta 1962 opetusupseerina ja vuonna 1965 komppanianp\xc3\xa4\xc3\xa4llikk\xc3\xb6n\xc3\xa4 2. Erillisess\xc3\xa4 autokomppaniassa. Samasta vuodesta alkaen h\xc3\xa4n oli komppanianp\xc3\xa4\xc3\xa4llikk\xc3\xb6 Karjalan j\xc3\xa4\xc3\xa4k\xc3\xa4ripataljoonassa, opetusupseeri Kadettikoulussa P\xc3\xa4rssinen oli 1967\xe2\x80\x931969, toimistoupseeri Helsingin sotilaspiirin esikunnassa 1971\xe2\x80\x931972 ja toimistoesiupseeri P\xc3\xa4\xc3\xa4esikunnassa 1972\xe2\x80\x931978. Oltuaan viel\xc3\xa4 P\xc3\xa4\xc3\xa4esikunnan erityisteht\xc3\xa4viss\xc3\xa4 P\xc3\xa4rssinen siirtyi H\xc3\xa4meen Ratsuj\xc3\xa4\xc3\xa4k\xc3\xa4ripataljoonan komentajaksi 1979. Kadettikoulun apulaisjohtajana h\xc3\xa4n toimi vuodesta 1981, Kainuun prikaatin komentajana vuodesta 1984 Heikki Koskelon j\xc3\xa4lkeen ja ennen eroamistaan vakinaisesta palveluksesta 1991 viel\xc3\xa4 P\xc3\xa4\xc3\xa4llyst\xc3\xb6opiston johtajana vuodesta 1988._NEWLINE_P\xc3\xa4rssinen ylennettiin v\xc3\xa4nrikiksi 1958, luutnantiksi 1961, yliluutnantiksi 1964, kapteeniksi 1967, majuriksi 1972, everstiluutnantiksi 1977 ja everstiksi 1984.  _NEWLINE_P\xc3\xa4rssinen oli SUL:in liittovaltuuston j\xc3\xa4sen 1981\xe2\x80\x931982, Suomen hiihtoliiton liittovaltuuston j\xc3\xa4sen 1984\xe2\x80\x931990, Finlandia-hiihdon puheenjohtaja 1995\xe2\x80\x931999 ja SLU:n hallituksen j\xc3\xa4sen 1997\xe2\x80\x931999.'